Токугава Иеясу (1542 – 1616) е японски самурай и шогун, основател в 1603 г. на династията и Шогуната Токугава, въпреки че фактически владее Япония от 1600 г. – след битката при Секигахара. Официално управлението му приключва през 1605 г., но Токугава продължава да упражнява властта си чрез т.нар. „монашеско управление“ (още Инсей (院政) – специфична форма на управление от този период, при която императорът формално абдикира, но запазва своята власт) чак до своята смърт.